CELEX: 32021R1324
Language: ro
Date: 2021-08-10 00:00:00
Title: Regulamentul de punere în aplicare (UE) 2021/1324 al Comisiei din 10 august 2021 de modificare a Regulamentului (CE) nr. 1597/2002 în ceea ce privește modelul de prezentare a listelor naționale de materiale de bază destinate materialului forestier de reproducere

11.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 288/19
               
            
         REGULAMENTUL DE PUNERE ÎN APLICARE (UE) 2021/1324 AL COMISIEI
         din 10 august 2021
         de modificare a Regulamentului (CE) nr. 1597/2002 în ceea ce privește modelul de prezentare a listelor naționale de materiale de bază destinate materialului forestier de reproducere
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere (1), în special articolul 10 alineatul (3),
         întrucât:
         
                     (1)
                  
                  
                     Regulamentul (CE) nr. 1597/2002 al Comisiei (2) stabilește un model standardizat pentru transmiterea de către statele membre către Comisie a listelor naționale de materiale de bază destinate materialului forestier de reproducere.
                  
               
                     (2)
                  
                  
                     Comisia a dezvoltat recent un sistem de informații pentru transmiterea electronică a listelor naționale respective, denumit Sistemul de informații privind materialul forestier de reproducere (FOREMATIS). FOREMATIS permite statelor membre să își publice listele naționale pe site-ul internet al Comisiei.
                  
               
                     (3)
                  
                  
                     Datorită acestei evoluții tehnice, modelul listelor naționale prevăzut în Regulamentul (CE) nr. 1597/2002 trebuie înlocuit cu cel prevăzut în FOREMATIS.
                  
               
                     (4)
                  
                  
                     Prin urmare, Regulamentul (CE) nr. 1597/2002 trebuie modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 1597/2002 se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Lista națională menționată la articolul 10 alineatul (2) din Directiva 1999/105/CE este prezentată de fiecare stat membru prin intermediul și în conformitate cu modelul prevăzut în Sistemul de informații privind materialul forestier de reproducere al Comisiei (*1)”.
                        
                        
                           (*1)  https://ec.europa.eu/forematis/"
                        
                     
                  
                        2.
                     
                     
                        Anexa se elimină.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 11, 15.1.2000, p. 17.
         
            (2)  Regulamentul (CE) nr. 1597/2002 al Comisiei din 6 septembrie 2002 de stabilire a normelor de aplicare a Directivei 1999/105/CE a Consiliului în ceea ce privește modelul listelor naționale de materiale de bază destinate materialului forestier de reproducere (JO L 240, 7.9.2002, p. 34).